আপোনাৰ মতামতৰ বাবে আহ্বান বৈচিত্ৰৰ মাজত ঐক্যৰ প্ৰতীক, বিভিন্ন জনগোষ্ঠীৰ মিলন ভূমি আৰু বাৰে বৰণীয়া সংস্কৃতিৰ সমন্বয় তীৰ্থ অসমৰ নিজস্ব জাতীয় সত্তা আৰু অখণ্ডতা সুৰক্ষাৰ বাবে, ধৰ্মনিৰপেক্ষতা, গণতন্ত্ৰ আৰু সমাজবাদৰ প্ৰেৰণাৰে, জ্ঞান-বিজ্ঞান, প্ৰযুক্তি বিদ্যা আৰু কলা-সংস্কৃতিৰ পূৰ্ণ বিকাশেৰে, সুসমন্বিত কৃষি আৰু উদ্যোগৰ ভিত্তিত ৰাজনৈতিক, সামাজিক আৰু সাংস্কৃতিক উন্নয়নৰ যোগেদি পুৰুষ আৰু মহিলাৰ শ্ৰমৰ মৰ্য্যাদা বোধেৰে আৰু শ্ৰেণীহীন শোষণ মুক্ত সমাজ ৰচনাৰে ভাৰতৰ অংগ ৰাজ্য হিচাপে এখন সমৃদ্ধ অসম গঢ়ি তুলিবলৈ অসম গণ পৰিষদ দল প্ৰতিশ্ৰুতি বদ্ধ । অসম গণ পৰিষদে দলটো অধিক শক্তিশালী কৰি এখন উন্নততৰ অসম গঢ়ি তুলিবৰ বাবে বদ্ধ পৰিকৰ হৈছে । সেয়েহে, এই ক্ষেত্ৰত প্ৰাসংগিক বিষয় সমুহত বিশেষকৈ আপুনি নিজে অনুভব কৰা আৰু দৃঢ়ভাৱে বিশ্বাস কৰা বিষয় বস্তু সমূহৰ প্ৰতি কি দৃষ্টিভংগীৰে অসম গণ পৰিষদ দলটো আগবাঢ়িলে ভাল হয়, সেই বিষয়ে আপোনাৰ বহুমূলীয়া গঠনমূলক পৰামৰ্শ / মতামত / দৃষ্টিভংগী প্ৰদান কৰিবৰ বাবে আহ্বান কৰা হৈছে । আপোনাৰ বহুমূলীয়া মতামতে অসম গণ পৰিষদ দলক এক নতুন উৎসাহেৰে আগবাঢ়ি যোৱাত সহায় কৰিব।